|  |  | ### Hírlevél 2025.08.16. |
| Nikki és Sebastian. Tűz és víz. Egy gyönyörű, impulzív modell és egy gazdag New York-i családból származó, zárkózott hegedűkészítő. Szenvedélyesen egymásba szeretnek, és dacolva minden figyelmeztetéssel, összeházasodnak. Hamarosan gyerekeik születnek, ám útjaik viharos sebességgel mégis elválnak. Így aztán egymástól távol építik újjá az életüket. Szinte nem is találkoznak egészen addig a napig, amíg kamasz fiuk, Jeremy rejtélyes módon eltűnik. Megszökött? Elrabolták? Mivel Nikki nem hajlandó a rendőrséget bevonni, volt férjéhez fordul segítségért. Szövevényes kalandjaik vérfürdőbe torkollanak, menekülniük kell... Guillaume Musso regényről regényre különleges kapcsolatot alakít ki olvasóival. Az 1974-ben Antibes-ban született szerző diákévei alatt kezdett írni. A közönség először 2004-ben, az És azután... megjelenésekor találkozhatott vele. Majd egymást érték a regények. Mára ő a legnagyobb példányszámban eladott kortárs francia író, aki tizennégy éve megszakítás nélkül vezeti a francia sikerlistát, és népszerűsége a világ minden táján töretlen. 2021-ben elnyerte a thriller és noir műfajában teljes életműért járó Raymond Chandler-díjat. |
| Olaszországban a menny és a pokol egymás szomszédjai. Hugo, a történelemtanár egy skandináv turistákból álló csoporttal Caprira utazik egy gasztronómiai és kulturális kirándulásra a Belmonte Travels szervezésében, amelynek idegenvezetője az elbűvölő Lara. Remek a hangulat, a csoport pompásan érzi magát a földi paradicsomban, amíg árny nem vetül a bájos szigetre, és a hírhedt Tiberius-szikla alatt egy holttestre nem bukkannak a tengerben. Vajon ki lehet a halott, és miért van a zsebében a Belmonte Travels prospektusa? Talán egy kígyó kúszott be az édenkertbe? Vagy akad olyan az utasok között, aki nem a festői sziget nyújtotta szépségekért utazott Caprira? |
| Javában tombol a nyár, szikrázik a tenger, és August Strindberg nagyszabású süteménysütő-versenyt hirdet Hovenäsetben. Ám az idillnek éppolyan hirtelen szakad vége, ahogyan a köd szokta beburkolni a szigetet: egy akasztott embert találnak a strand ugrótornyán. A haláleset mindjárt gyanús lesz a rendőrségnek. Maria Martinsson és munkatársai nekilátnak kideríteni, ki lehet az áldozat, és mit keresett a környéken. A nyomozás 1989 nyaráig vezet vissza, amikor Lydia Bromant meggyilkolták és feldarabolták az otthonában, és felmerül a kérdés: biztosan az igazi tettest ítélték el annak idején? Ha pedig nem, vajon meddig hajlandók elmenni azok, akik nem szeretnék, hogy bárki is bolygassa a múlt titkait? |
| "Nem tudom, ki vagy te, és miért jöttél ide - mondom, és az Abire szegeződő ujjam ugyanúgy remeg, mint a hangom. - De az biztos, hogy nem vagy a lányom. Nem Abigail vagy." Tizennégy évvel ezelőtt a családi nyaralásunk tragédiával végződött, amikor a tengerparton elrabolták a négyéves kislányunkat. Csak egy pillanatra néztem félre, és ezt soha nem bocsátom meg magamnak. Ma egy tizenhét éves lány sétált be a házunkhoz közeli rendőrőrsre, azt állítva, hogy ő a lányom. Abigail visszatért, és ez hihetetlen. De valami nem stimmel. Bármennyire is próbálkozom, nem ismerem fel a lányomat az előttem álló tinédzserben. A története sem áll össze teljesen, furcsa akcentussal beszél, és mintha színlelné a sírást az újságírók előtt. Egyre biztosabb vagyok benne, hogy ő nem az én lányom. Hanem egy idegen. És hogy nem bízhatunk benne... De ha ez a titokzatos lány nem Abigail, akkor ki ő - és mit akar a családomtól? "Csodálatos. Annyira izgalmas, annyira szívszorító és uramisten, az a fordulat! Sírtam, aztán minden szereplőben kételkedtem, és képtelen voltam letenni." @bookscoffeemorebooks "Egy elképesztően ütős könyv. Teljesen lekötött. A történet egyszerűen kiszámíthatatlan... Csak felültem a hullámvasútra, aztán hagytam, hadd vigyen, és micsoda utazás! A letehetetlen könyv iskolapéldája." @a_literary_gem |
| Lehet, hogy nem létezik tökéletes pasi, de Xavier Rush elképesztően közel áll hozzá. Jóképű állatorvos, aki olyan, mint egy görög isten, és egy apró cicát ölelget. Egyből igent mondanál, ugye? Legalábbis addig, amíg Xavier ki nem nyitja a száját, és be nem bizonyítja, hogy még a szoborszerű istenek is képesek totál baromságokat mondani. Persze Samantha semmit sem szeretne jobban, mint bebizonyítani, hogy a férfi téved... ...kivéve persze, ha be tudja ismeri, hogy hibázott. Engesztelésül Xavier elhívja egy randevúra. Talán a világtörténelem valaha volt legjobb randija után Samanthát teljesen összezavarják az érzelmei. És arra is rádöbben, hogy mivel a családja válságban van, most szóba sem jöhet egy kapcsolat. Könyörög Xaviernek, felejtse el őt. Úgy emlékezzen az együtt töltött éjszakájukra, mint egyetlen tökéletes pillanatra. Bármennyire is fáj. Csakhogy a távolság és az idő korántsem elég ahhoz, hogy elfelejtsék egymást, és azt, ami köztük van. És csak egyetlen dolog lehet jobb egy tökéletes emléknél; egy közös élet, amelyet szerelemben élnek le. Abby Jimenez USA Today és New York Times bestsellerszerző regénye két összetartozó lélek szerelméről mesél, amely olykor könnyeket csal a szemünkbe, máskor pedig örömteli mosollyal ajándékoz meg minket. "Vicces, érzelmes, életigenlő." - Emily Henry New York Times bestsellerszerző "Megható, hiteles és ösztönző." - Christina Lauren New York Times bestsellerszerző |
| Azon az éjjelen, amikor Rune élete örökre megváltozott, vér lepte el az utcákat. Mostanra, a borzalmas forradalmat követően, a boszorkányok számkivetetté váltak, akik ellen könyörtelen vadászat folyik. Az egyre növekvő veszély miatt Rune is kénytelen elrejteni, mi is ő valójában. Míg a nappalokat azzal tölti, hogy eljátssza, nem több sekélyes, ifjú úrihölgynél, éjjel a Bíbormoly nevű igazságosztóként óvja boszorkánytársait a tisztogatástól. Amikor egy mentőakció balul sül el, Rune úgy dönt, azzal tereli el magáról a gyanút és jut hozzá egy számára nagyon fontos információhoz, hogy flörtölni kezd a jóképű Gideon Sharpe-pal, a hírhedt és könyörtelen boszorkányvadásszal. Gideon gyűlöli mindazt a dekadenciát és felszínességet, amit Rune képvisel, de amikor megtudja, hogy a lánynak köze lehet a Bíbormolyhoz, a közelébe férkőzik, és úgy tesz, mintha udvarolna neki. Ám ami érdeknek indult, hamarosan valóssá válik, ahogy egyre közelebb kerülnek egymáshoz, és nem tagadhatják tovább a vonzalmukat. De az igazság kérlelhetetlenül üldözi őket, és Gideonnak szembe kell néznie a kérdéssel: mi van, ha Rune pont az a gonosztevő, akire vadászik? És Rune vajon képes megmenteni a boszorkányokat és megvédeni saját szívét is? |
| Miközben Stenträskben éppen javában zajlik a Szent Iván-éji ünnepség, felkavaró hír érkezik: egy holttestet találtak a Kallmyren lápban. Kezdetben mindenki azt feltételezi, hogy Wiking Stormberg rendőrfőnök eltűnt felesége az, de gyorsan kiderül, hogy az illető férfi volt, és biztosan nem baleset okozta a halálát. Ugyanis egy karót döftek át a szívén, hogy azzal rögzítsék a testét a mocsár fenekére. A meginduló gyilkossági nyomozás kisvártatva érdekes fordulatot vesz: a napvilágra kerülő tények szédítő felfedezőútra ragadják Wikinget - a saját családja múltjába. Hamarosan minden megkérdőjeleződik, amit addig nemrég elhunyt édesanyjáról gondolt, sőt az is, amit önmagáról tudni vélt. A Fagypont és a Lápvidék után a Zuhatag a harmadik és egyben utolsó része a Stenträskről szóló sorozatnak. Izgalmas krimi és lebilincselő családi krónika egyben, amelyhez Liza Marklund azokból a vágyakról, titkokról és erőszakról szóló történetekből merített ihletet, amelyek végigkísérték a gyermekkorát. |
| "Hogyan lehet elszakadni a múlttól látható sebhelyek nélkül?" Henri Lachapelle - becenevén a "Kapitány" - ugyanúgy szereti a lovakat, mint tinédzser unokája, és igyekszik átadni tudását a lelkes és motivált lánynak. Amikor azonban az idős férfi kórházba kerül, Sarah-nak egyszerre kell megküzdenie a nagyvárosi élettel, a lótartás nehézségeivel és a betegség lelki terheivel. Natasha Macauley ügyvédnő élete épp lejtmenetben van; kénytelen egy fedél alatt élni a volt férjével, ráadásul a szakmai kompetenciája is megkérdőjeleződik. Amikor egy véletlen folytán találkozik a magányos Sarah-val, mégis úgy dönt, a szárnyai alá veszi a lányt. Sarah azonban olyan titkot rejteget, amely sokak életét változtathatja meg örökre. Az Álmok nyomában megrendítő és szívmelengető regény, tele érzelemmel, gyengédséggel. Olyan történet erőről és kitartásról, amely sokáig velünk marad. |
| Csupán egy fogadás? Ruby Rossi, a makacs és öntörvényű fiatal lány mindent megtesz, hogy megvédje szelíd és naiv húgát, Maliah-t, a titokzatos Elliot közeledésétől. A fiú a hírhedt Lombardi család tagja. És ez nem túl sok jót jelent. Elliot azonban nem adja fel, hiszen teljesen elcsavarta a fejét a fiatalabb Rossi lány. Ezért segítségül hívja bátyját, az izmos és jóképű Kartert, akinek nincs más dolga, mint távol tartani Rubyt az ifjú szerelmesektől. Azonban a sok együtt töltött idő közelebb hozza őket egymáshoz, mint bármelyikük is gondolta volna. Csakhogy a Lombardi család sötét titkai mindent beárnyékolnak. És mi történik, ha minden kitudódik? Végérvényesen elválik a két család útja, vagy a szerelem ereje örökre összeköti őket? Ángyán Patrícia első, az Álomgyár Kiadó gondozásában megjelent, gyönyörű éldekorált könyve Milánó városába csábít minket, ahol a tiltott szerelem édesebb, mint a méz. "Egy tét nélküli játék, amiben a szív lehet a legnagyobb vesztes." - K. M. Holmes író "Titkokkal, szenvedéllyel és intrikákkal átszőtt történet." - Marilyn Miller író |
| Úgy szerettelek, ahogy nem tudok és nem is akarok szeretni többé, kritikátlanul. Mindig én voltam a tiéd és nem te az enyém, akkor is távol tőlem, mikor a karomban voltál... Szőcs Iza okos, modern nő, lelkiismeretes orvos - és odaadó gyermek. Mindent megad özvegyen maradt anyjának, felköltözteti Budapestre, ahol kényelmes élet várja Szőcsnét. Csak azt nem adja, amire anyjának a legnagyobb szüksége volna: önmagát. Nem látja, hogy anyagi javakkal nem lehet kiváltani a törődést, és nem érti, hogy a gondoskodásnak az is része, ha hagyjuk, hogy a másik gondoskodjon rólunk. Férje sírkövét felállítandó Szőcsné hazatér a városba, ahol egész életét leélte. Egy ködös, őszi estén sétára indul fiatalkori találkáik színhelyére, s a feltétel nélküli szeretet, amely Izából olyannyira hiányzik, végre megmutatja neki az utat. A Pilátus egy anya története, aki le akarja venni lánya válláról a kellemetlen terhet, amelyet ő maga jelent. |